Source: http://public.mkab.hu/dev/dontesek.nsf/0/A014BFF3BAD999B1C1257E2D00328DAE?OpenDocument
Timestamp: 2020-07-15 11:03:28
Document Index: 31035441

Matched Legal Cases: ['Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

IV/01975/2014
. IV/01975/2014
Az ügy tárgya: a Fővárosi Törvényszék 22.Bf.7045/2014/3. számú végzése elleni alkotmányjogi panasz (rágalmazás vétsége)
Az indítványozó - az Abtv. 27. §-a alapján - a Fővárosi Törvényszék 22.Bf.7045/2014/3. számú végzése és a Pesti Központi Kerületi Bíróság 8.B.10.417/2014/2. számú végzése alaptörvény-elleneségének megállapítását és megsemmisítését kérte az Alkotmánybíróságtól.
Az indítványozó ismeretlen tettes ellen feljelentést tett rágalmazás vétségének a gyanúja miatt különböző fantázianevű internetes felhasználók ellen. a Az elsőfokú bíróság a büntetőeljárást joghatályos magánindítvány hiányában megszüntette, mivel a magánindíványt elkséetten terjesztették elő. A másodfokú bíróság a döntést helybenhagyta.
Az indítványozó szerint ezzel sérült - többek között - az Alaptörvény XXVIII. cikke szerinti tisztességes bírósági eljáráshoz való joga, mivel a magánindítvány előterjesztésére előírt 30 napoos határidő - álláspontja szerint a bíróság felhívásával veszi kezdetét..
Fővárosi Törvényszék 22.Bf.7045/2014/3. számú végzése, Pesti Központi Kerületi Bíróság 8.B.10.417/2014/2. számú végzése
IV_1975_0_2014_inditvany.pdf IV_1975_4_2014_ind_kieg.pdf
A határozat száma: 3204/2015. (X. 27.) AB végzés
A határozat kelte: Budapest, 10/12/2015
Az Alkotmánybíróság a Fővárosi Törvényszék 22.Bf.7045/2014/3. számú végzése, valamint a Pesti Központi Kerületi Bíróság 8.B.10.417/2014/2. számú végzése alaptörvény-ellenességének megállapítása és megsemmisítése iránti alkotmányjogi panaszt visszautasítja.
[1]	Az indítványozó az Alkotmánybíróságról szóló 2011. évi CLI. törvény (a továbbiakban: Abtv.) 27. §-a alapján alkotmányjogi panasszal élt a Fővárosi Törvényszék 22.Bf.7045/2014/3. számú végzése, valamint a Pesti Központi Kerületi Bíróság 8.B.10.417/2014/2. számú végzése alaptörvény-ellenességének megállapítása és megsemmisítése iránt.
[2]	Az alkotmányjogi panasz alapjául szolgáló ügyben az indítványozó ismeretlen tettes ellen tett feljelentést rágalmazás vétségének gyanúja miatt különböző fantázianevű internetes felhasználók ellen. Az elsőfokú bíróság a büntetőeljárást joghatályos magánindítvány hiányában megszüntette, mivel a magánindítványt elkésetten terjesztették elő. A másodfokú bíróság a döntést helybenhagyta.
[3]	Az indítványozó szerint ezzel sérült – többek között – az Alaptörvény XXVIII. cikk (1) bekezdése szerinti tisztességes bírósági eljáráshoz való joga, mivel a magánindítvány előterjesztésére előírt 30 napos határidő – álláspontja szerint a bíróság felhívásával veszi kezdetét.
[4]	A főtitkárság hiánypótlásra felhívását követően az indítványozó jogi képviselője bejelentette, hogy a sérelmezett bírói döntést – a tértivevény szerint – 2014. szeptember 26-án vette át, míg alkotmányjogi panaszát 2014. november 25-én adta postára közvetlenül az Alkotmánybíróságnak címezve. Az indokolásra vonatkozó újabb hiánypótlásra felhívást követően az indítványozó 2015. március 19-én érkezett beadványában kiegészítette indítványát, amelyben továbbra sem terjesztett elő alapjogsérelmet alátámasztó indokolást.
[5]	Az Alkotmánybíróság megvizsgálta az alkotmányjogi panasz befogadhatóságának törvényi feltételeit.
[6]	Az Abtv. 27. §-a értelmében az Alaptörvény 24. cikk (2) bekezdés d) pontja alapján alaptörvény-ellenes bírói döntéssel szemben az egyedi ügyben érintett személy vagy szervezet alkotmányjogi panasszal fordulhat az Alkotmánybírósághoz, ha az ügy érdemében hozott döntés vagy a bírósági eljárást befejező egyéb döntés az indítványozó Alaptörvényben biztosított jogát sérti, és az indítványozó a jogorvoslati lehetőségeit már kimerítette, vagy jogorvoslati lehetőség nincs számára biztosítva. Az indítványozó az első fokon hozott végzés ellen fellebbezéssel élt, tehát jogorvoslati lehetőségét kimerítette.
[7]	Az Abtv. 30. § (1) bekezdése értelmében az alkotmányjogi panasz benyújtására a sérelmezett végzés kézbesítésétől számított hatvan napon belül van lehetőség. A Fővárosi Törvényszék 22.Bf.7045/2014/3. számú végzésének kézbesítése – a jogi képviselő tájékoztatása szerint – 2014. szeptember 26-án történt, az alkotmányjogi panaszt 2014. november 25-én adta postára. Az alkotmányjogi panasz előterjesztésére tehát a törvényes határidőn belül került sor.
[8]	Az Abtv. 52. §-a értelmében az indítványnak határozott kérelmet kell tartalmaznia. Az indítványozó alkotmányjogi panaszában megjelölte a megsemmisíteni kért bírói végzéseket, és felhívott több alaptörvényi rendelkezést is. Azonban alkotmányossági szempontból értékelhető indokolást, melyből a bírói döntést érdemben befolyásoló alaptörvény-ellenesség, vagy alapvető jelentőségű alkotmányjogi kérdés fennállta valószínűsíthető lenne, beadványa nem tartalmazott.
[9]	Tekintettel arra, hogy az Abtv. 29. §-a szerinti feltétel hiánya az alkotmányjogi panasz befogadásának akadályát képezi, az Alkotmánybíróság jelen alkotmányjogi panasz befogadását az Abtv. 56. § (2) és (3) bekezdése alapján, az Alkotmánybíróság Ügyrendje 30. § (2) bekezdés a) pontjára figyelemmel visszautasította.
. 3204/2015. (X. 27.)